Здравейте,


Казуса е следния: При раждане на дете в нашата община се дава еднократна помощ от 100лв. на майката, но оттам ни отказват защото е чужденка(ЕС), но никъде в решението на общинкси съвет не го пише прилагам текст.


“Приема следните критерии за отпускане на еднократна парична помощ при раждане на дете, считано от 01.01.2008 година:


1. Майката на детето да има постоянен и настоящ адрес в Община Свищов.


2. Детето да е родено на територията на Община Свищов, с изключение на случаите, когато медицински проблем, удостоверен с документ от водещия женска консултация, изисква раждането да се извърши в друго специализирано здравно заведение.


Необходими документи за отпускане на помощта:


1. Заявление


2. Удостоверения за постоянен и настоящ адрес на родителите, издадени от Звено “Канцелария” – ГРАО при Община Свищов


3. Копие от Акт за раждане на детето.”


Какво мога да направя по въпроса и към кого мога да се обърна, преди 5 години беше ни отказано и за първото дете, но тогава нямах текста пред мен.


Благодаря.




Еднократна помощ при раждане на дете получавана от община
=========================================================

 

Именно, опишете всичко в заявлението, като посочите, че съпругата Ви е с карта за продължително пребиваване, издадена от МВР, че бракът е регистриран в Община Свищов.


Поздрави,  

адв. Николина Митова  

тел. 0898 303092




Благодаря за бързия отговор, те от своя страна изтъкват че няма как да изкарат удостоверение за постоянен и временен адрес от ГРАО, защото съпругата няма ЕГН, а системата работела само с такова. Според тях тя не се води никъде и няма как да го докажат, а дефакто съпругата има продължително пребиваване в България издадено от МВР, както и гражданския брак е сключен в същата община.  

Ще направя това, което ме посъветвахте и ще очаквам техен отговор.  

Благодаря.




Здравейте, г-н Йорданов, 


правилно сте посочил, че никъде в Решението на общинския съвет на Свищов не е посочено като изискване майката да е български гражданин. След като майката и детето отговарят на посочените от Вас изисквания, би следвало да получите въпросната еднократна помощ. Можете да подадете писмен сигнал до кмета на общината с искане за писмен отговор. 


Поздрави  

адв. Николина Митова  

тел. 0898 303092


